Gilbert Arenas

Gilbert Jay Arenas Jr. (født 6. januar 1982) er en amerikansk basketballspiller for laget Orlando Magic som spiller i NBA. Arenas ble ofte kalt «Agent Zero» da han hadde draktnummeret null, og er spesielt kjent for sin presisjon på skuddene.

 Bakgrunnsinformasjon 
Gilbert Arenas startet å spille basketball for laget til Ulysses S. Grant High School, da han gikk der. Skolen ligger i Van Nuys i California. Senere spilte han for collegelaget til University of Arizona.

Gilbert Arenas' trøye, nummer null, var listet som NBAs 20. mest solgte trøye i 2005-2006-sesongen. Etter hver kamp gir han bort trøyen sin til enten en Magic-suporter, eller en bortelagssuporter. Grunnen til at han valgte trøye nummer null tidlig i karrieren var fordi han fikk beskjed om at dette var antall minutter han kom til å få spille for University of Arizona, men Arenas overrasket stort og ble en spiller i den faste lagoppstillingen. Like etter 2009-2010-sesongen skiftet Arenas nummer til ni, og deretter skiftet han igjen draktnummer da han kom til Orlando; denne gangen til nummer en. Selv har Arenas over 350 signerte trøyer fra gamle og nåværende NBA-helter.

De siste tre årene har Arenas gitt penger til «Gilbert’s Christmas Dream», som er et program i julen for underprivilegerte barn i Washington D.C.

I 2008-utgaven av videospillet NBA live var Gilbert Arenas kommet på plateomslaget.

 College-karriere 
Arenas spilte for University of Arizona i to sesonger før han ble trukket opp til NBA. I disse to sesongene scoret han 1105 poeng og ble dermed den 25. spilleren på scoringslistene til colleget. Han scoret i gjennomsnitt 15,8 poeng per kamp på de 70 kampene som han spilte. I tillegg tok han 3,8 returer per kamp og ga 2,2 målgivende pasninger per kamp.

 NBA-karriere 
 Golden State Warriors 
I 2001 ble Arenas draftet opp til NBA av laget Golden State Warriors. Det viste seg kjapt at Arenas var en enormt god spiller. I 2002–2003-sesongen, som ble den siste sesongen han spilte for denne klubben, hadde han spilt 82 kamper og scoret i gjennomsnitt 18,3 poeng per kamp. Han tok 4,7 returer per kamp, ga 6,3 målgivende pasninger per kamp og stjal ballen 1,5 ganger fra motstanderen per kamp.

 Washington Wizards 
I 2003 kom Gilbert Arenas til Washington Wizards, der han storspilte i enkelte av sesongene, og vant priser som NBA Most Improved Player, Rookie Challenge MVP og All-NBA Third Team. Dessverre spilte Arenas få kamper i 2008-2009-sesongen grunnet skade. I 2008-2009-sesongen spilte han mindre kamper enn noen gang før i hans NBA-karriere på grunn av kneskade. Midt i 2009-2010-sesongen ble Arenas utestengt som følge av en våpenskandale, og hadde problemer med å komme seg tilbake på det sportslige nivået han pleide å være på etter det. Det er trolig en kombinasjon av denne våpenskandalen, og at Washington Wizards hadde både Kirk Hinrich og nykommeren John Wall som nye point guarder i klubben, som gjorde at Arenas ble byttet til Orlando Magic 20. desember 2010.

 Våpenskandale 
Arenas har i årenes løp blitt kjent for å ha blitt tatt i besittelse av våpen flere ganger. Den først gangen var i California i 2004.Artikkel om våpenfunn i garderoben

Senere, den 25. desember 2009, ble det funnet våpen i garderobeskapet hans. Klubben gjorde det fort klart at det ikke var noe funn av ammunisjon, og at våpnene var uladet. Arenas sa dette i sitt forsvar: «Jeg hadde ikke gjort det hvis jeg kjente til reglene. Etter at datteren min ble født tenkte jeg liksom at jeg ikke trengte våpnene lenger.» Washington Wizards kjørte ingen sak mot Arenas for denne episoden, og han ble ikke utestengt fra seriespillet.

Kun dager senere, den 1. januar 2010, kom The New York Post ut med historien om at det hadde blitt trukket våpen i garderoben noen dager før våpenfunnet den 25. desember 2009. Den 21. desember hadde Arenas og lagkameraten Javaris Crittenton trukket våpen mot hverandre etter en krangel om noen penger fra et kortspill.Artikkel om trekking av våpen Den 19. desember skal de to visstnok ha kranglet på veien hjem fra Phoenix etter at Arenas sto i en gjeld på omtrent $ 60 000, noe i overkant av 250 000 kroner, til Crittenton. Nøyaktig hva som skjedde videre i garderoben, er det ingen håndfaste bevis på, men det skal i hvert fall ha vært fire pistoler i garderoben den dagen, hvorav minst tre av dem tilhørte Arenas. Arenas innrømmet at han hadde hatt med våpen til arenaen, men ikke at de to hadde trukket våpen mot hverandre.Artikkel fra b/r om våpenskandalen Det hele endte med at de to spillerne ble suspendert for resten av 2009/10-sesongen.

 Statistikker fra Arenas' NBA-karriere 

 Tegnforklaring 
 Forkortelse Betegnelse KD Kamper deltatt i KS Kamper startet MPK Minutter per kamp SC % Scoringsprosent 3P % 3-poeng scoringsprosent ST % Straffeprosent RPK Returer per kamp MK Målgivende pasninger per kamp SPK Stjelinger per kamp BPK Blokkeringer per kamp PPK Poeng per kamp Fet Karrierens høydepunkter

 Sesongen 
 År Lag KD KS MPK SC % 3P % ST % RPK MK SPK BPK PPK 2001–02 Golden State 47 30 24,6 45,3 % 34,5 % 77,5 % 2,8 3,7 1,2 0,2 10,9 2002–03 Golden State 82 82 35,0 43,1 % 34,8 % 79,1 % 4,7 6,3 1,5 0,2 18,3 2003–04 Washington 55 52 37,6 39,2 % 37,5 % 74,8 % 4,6 5,0 1,9 0,2 19,6 2004–05 Washington 80 80 40,9 43,1 % 36,5 % 81,4 % 4,7 5,1 1,7 0,3 25,5 2005–06 Washington 80 80 42,3 44,7 % 36,9 % 82,0 % 3,5 6,1 2,0 0,3 29,3 2006–07 Washington 74 73 39,8 41,8 % 35,1 % 84,4 % 4,6 6,0 1,9 0,2 28,4 2007–08 Washington 13 8 32,7 39,8 % 28,2 % 77,1 % 3,9 5,1 1,8 0,1 19,4 2008–09 Washington 2 2 31,5 26,1 % 28,6 % 75,0 % 4,5 10,0 0,0 0,5 13,0 2009–10 Washington 32 32 36,5 41,1 % 34,8 % 73,9 % 4,2 7,2 1,3 0,3 22,6 1996–10 Totalt i karrieren 465 439 37,3 42,6 % 35,7 % 80,4 % 4,2 5,6 1,7 0,2 22,7  All-Star 3 1 15,0 26,1% 25,0% 50,0% 1,0 2,3 1,0 0,0 5,3

 Sluttspill 
 År Lag KD KS MPK SC % 3P % ST % RPK MK SPK BPK PPK 2004–05 Washington 10 10 45,0 37,6 % 23,4 % 76,6 % 5,2 6,2 2,1 0,6 23,6 2005–06 Washington 6 6 47,3 46,4 % 43,5 % 77,1 % 5,5 5,3 2,2 0,7 34,0 2007–08 Washington 4 2 23,5 38,9 % 41,7 % 83,3 % 1,8 2,8 0,5 0,0 10,8 2004–08 Totalt i karrieren 20 18 41,4 41,1 % 31,9 % 77,3 % 4,6 5,3 1,8 0,5 24,2

 Kilder 
 Arenas' biografi hos NBA.com
 Arenas' statistikker hos NBA.com

 Referanser 

 Eksterne lenker 



Kategori:Basketballspillere fra USA
Kategori:Personer fra Tampa
Kategori:Fødsler i 1982